यही मार्ग है जिससे कि आपको अपने बारे में और जानकारी मिलती है, और पता चलता है कि जिससे आप अपने जीवन में बेहतरी ले कर आते हैं। खुद को अच्छा बनाना मतलब कोई बगीचा है जहाँ पर पौधे हैं फूल हैं। वैसे अपने भीतर भी अच्छे फूल उगाना, उनको रखना, बनाना। जब आप अपने भीतर ही बगीचा बनाते हो। जैसे आप खुद एक माली हैं और खुद माली बनकर उस बगीचे में आपको सुंदर, आकर्षक, मोहक, सुगंधित फूल चाहिए तो आप क्या करेंगे? किस चीज की जरूरत है आपको? सोच कर देखिए आपको किस चीज की जरूरत रहेगी।
अगर हमारे पास प्रकाश भी हैं, हमारे पास पानी भी है। इसके अलावा क्या चाहिए आपको? पता है ना आपको उसके सबसे पहले वो जो बीज है । बीज के लिए एक भूमि की जरूरत है। भूमि मतलब ऐसे भूमि जो उपजाऊ भूमि है। जहाँ पर वह पौधे उग सकते हैं, वह फूल आ सकते हैं। ऐसी भूमि की जरूरत है। और वह भूमि और कहीं नहीं आपके भीतर ही है।
तो परिवर्तन की कक्षा में जो बात कर रहे हैं वो क्या कर रहे हैं हम आपके साथ? आपके भीतर जो बंजर जमीन है उसको उपजाऊ बनाने की क्रिया है। उसे अच्छा बनाने की क्रिया है। अभी आप ये मत सोचिए कि फूल आने के बाद आप क्या क्या करेंगे? वो अभी मत सोचिए। अभी ये सोचिए कि जो जमीन है जो भूमि है उसे हम और उपजाऊ बनाएं। यह सोच के साथ हम चलें। जैसे हम कई बार कहते हैं ना कि बेगानी शादी में अब्दुल्ला दीवाना। ऐसा नहीं हो कि न्योता आया ही नहीं और आपने खरीददारी शुरू कर दी। ऐसे फूल आए ही नहीं है तो सपने मत देखिए कि क्या क्या होगा । अभी आपका ध्यान जमीन पर रखिए, भूमि पर रखिए और उसे और परिपक्व बनाने की कोशिश करना है। अपने आप को और अच्छा बनाने की कोशिश करना है। पुस्तकों में क्या लिखा हुआ है पर आप के लिए आज क्या जरूरत है? हम किस तरह से आगे बढ़े जिससे कि हम उस दिशा की ओर अग्रसर होते हुए उस लक्ष्य को प्राप्त कर पाएं। इसीलिए कक्षा है। जो भागना नहीं चाह रहा है, जो शांति से अपने ऊपर काम करना चाह रहा है, वो आध्यात्मिक सत्य को अनुभव करना चाह रहा है, उसके लिए जगह है। इसके लिए यह परिवर्तन की कक्षा है।
तो हम आज इस एक विचार को, खासतौर पर एक क्रिया को लेकर हम चलेंगे और क्या क्रिया है वो? क्या सोच है, क्या विचार है जिसे हम लेकर चलेंगे तो विचार यह है कि
फूल खिलेंगे रोज चलेंगे।
क्या करना है आपको? रोज चलना है। रोज चलने तैयार हैं आप? अगर भीतर आपको फूल खिलाना है तो रोज चलना भी बहुत जरूरी है। दस मिनट बीस मिनट। जितना आपसे बन पड़ता है। कम से कम 10 मिनट।
एक सपाट जमीन हो और उसके ऊपर आपको चलना है बस। रोज दस मिनट। ज्यादा से ज्यादा आपको बीस मिनट चलना हैं रोज। पर ये चलना कैसे है आपको बताता हूँ नहीं तो आपको लगेगा बस चलना है। डॉक्टर ने भी कहा है तो चलना है पर वैसे नहीं चलना है। डॉक्टर कई बार आपको कहते हैं ना एक शब्द का उपयोग करते हैं brisk walking। मतलब थोड़ा सा तेज, धीमे से थोड़ा सा तेज आपको चलना है। पर आपको वैसे नहीं करना है अभी। आपको अभी जो हम बता रहे हैं,चलने के लिए कह रहे हैं आपको धीमे चलना है। ये कसरत नहीं है एक्सरसाइज नहीं है, ये आपके खुद के परिवर्तन के लिए दिया गया एक कार्य है यही सोचकर आप को चलना है। 10 से 20 मिनट रोज चलना है धीरे धीरे धीमी गति से। इसके बाद आपके भीतर जो विचार आएं, विचारों का जो प्रवाह चल रहा है आप उसे चलने दीजिए। आपको किसी एक विचार को पकड़कर चलना नहीं हैं। जो विचार आ रहे हैं उन विचारों को आने दीजिए, जाने दीजिए। आपका जो ध्यान होगा सपूर्णतः आप के चलने पर होगा। आप बस धीमी गति से चल रहे हैं। विचारों का प्रवाह बह रहा है उसे होने दीजिए। और आप कुछ भी नहीं कर रहे हो।
तीसरी चीज जो महत्वपूर्ण है, आप सबको जो ध्यान रखना है वह है आप सब को सीधे देखते हुए चलना है। आप घर पर भी चल सकते हैं बाहर भी चल सकते हैं पर सीधे देखते हुए। आप पीछे मुड़ भी सकते हैं फिर से आप चल सकते हैं आगे पीछे। पर आपकी नजर सीधी हो। गर्दन सीधी हो और ऐसे देखते हुए सामने चलना है पीछे चलना है। ये तीन चीजों को ध्यान में रखना है। अब ये चलने से होगा क्या आपके साथ। सबसे महत्वपूर्ण शरीर में जो ब्लड सर्कुलेशन है वो अच्छी तरीके से संचारित होगा। इससे फायदा ये होगा कि जहाँ पर भी अवरोध है block है, ब्लॉक अपने आप निकलने की शुरूआत हो जाती है। आप अपने आप को और चुस्त महसूस करते हो। अपने आप को और ज्यादा स्वस्थ महसूस करते हो। तो चलने से ब्लड सर्कुलेशन में सुधार आएगा।
दूसरी चीज आपका जो मन है रिलैक्स हो जाएगा, वो थोड़ा शिथिल हो जाएगा जिससे जो तनाव है वो निकल जाएगा। तनाव मुक्त होने की भी क्रिया है चलने से। तीसरा जो फायदा आप सभी को होगा जो आपके परिवर्तन के लिए बहुत जरूरी है वह है आपका शरीर, मन और हृदय। तीनो के तीनों एक लय में आ जाते हैं। एक सूत्र में बंध जाते हैं। शरीर, मन और हृदय, इससे जो आपके भीतर भूमि है ना जिसे हम परिपक्व बनाना चाह रहे हैं, जिसे हम उपजाऊ बनाना चाह रहे हैं इसके लिए आप सभी को बहुत फायदा होगा।
तो आप सभी अब इस सोच के साथ चलें यह चलना आपके लिए अच्छा है। चलने से किसी का नुकसान नहीं होता है। धीमी गति से चलें। यह वाकिंग मेडिटेशन नहीं है। यह परिवर्तन के लिए जो आपको कार्य दिया है उसका एक भाग है। यह कोई ध्यान की क्रिया भी नहीं है। यह सोच के चलिए। अगर आप 45 मिनट चल भी रहे हो तो इसके अलावा फिर से आपको 10 मिनट इसके लिए चलना है। तो आप सभी लोग फॉलो करें।